1.

Articolele 1, 2 și 3 se înlocuiesc cu următorul text: „Articolul 1 Obiect Se adoptă specificația tehnică de interoperabilitate (STI) privind subsistemul «exploatare și gestionarea traficului» al sistemului feroviar din întreaga Uniune Europeană, astfel cum este stabilită în anexa I. Articolul 2 Domeniu de aplicare (1) STI stabilită în anexa I se aplică subsistemului «exploatare și gestionarea traficului» al sistemului feroviar din Uniune, astfel cum este definit la punctul 2.5 din anexa II la Directiva 2008/57/CE. (2) STI se aplică următoarelor rețele: (a) rețeaua sistemului feroviar transeuropean convențional, definită în secțiunea 1.1 din anexa I la Directiva 2008/57/CE; (b) rețeaua sistemului feroviar transeuropean de mare viteză (TEN), definită în secțiunea 2.1 din anexa I la Directiva 2008/57/CE; și (c) alte părți ale rețelei sistemului feroviar din Uniune, cu excepția cazurilor menționate la articolul 1 alineatul (3) din Directiva 2008/57/CE. Articolul 3 Puncte deschise (1) În ceea ce privește aspectele clasificate ca «puncte deschise» menționate în apendicele I la anexa I, condițiile care trebuie îndeplinite pentru verificarea interoperabilității în conformitate cu articolul 17 alineatul (3) din Directiva 2008/57/CE sunt cele stabilite în normele naționale aplicabile în statul membru în care are loc exploatarea. (2) Până la data de 1 ianuarie 2016 cel târziu, fiecare stat membru informează celelalte state membre și Comisia cu privire la normele sale naționale relevante. Articolul 3a Cazuri specifice (1) În ceea ce privește cazurile specifice menționate la punctul 7.3 din anexa I, condițiile care trebuie îndeplinite pentru verificarea interoperabilității în conformitate cu articolul 17 alineatul (3) din Directiva 2008/57/CE sunt cele stabilite în normele naționale aplicabile în statul membru în care are loc exploatarea. (2) Până la data de 1 ianuarie 2016 cel târziu, fiecare stat membru informează celelalte state membre și Comisia cu privire la normele sale naționale relevante. Articolul 3b Notificarea acordurilor bilaterale Statele membre notifică următoarele tipuri de acord Comisiei, până la 1 ianuarie 2016 cel târziu, cu condiția ca acestea să nu fi fost deja notificate în temeiul Deciziei 2006/920/CE a Comisiei (5), al Deciziei 2008/231/CE, al Deciziei 2011/314/UE sau al prezentei decizii: (a) acordurile naționale între statele membre și întreprinderile feroviare sau administratorii de infrastructură, încheiate permanent sau temporar, necesare din cauza naturii foarte specifice sau locale a serviciului de transport avut în vedere; (b) acordurile bilaterale sau multilaterale între întreprinderile feroviare, administratorii de infrastructură sau autoritățile de siguranță, care oferă niveluri semnificative de interoperabilitate locală sau regională; și (c) acordurile internaționale între unul sau mai multe state membre și cel puțin o țară terță sau între întreprinderi feroviare ori administratori de infrastructură ai statelor membre și cel puțin o întreprindere feroviară ori un administrator de infrastructură dintr-o țară terță, care oferă niveluri semnificative de interoperabilitate locală sau regională. Articolul 3c Notificarea normelor referitoare la tipul de semnal de fine de tren Statele membre notifică Comisiei normele care definesc tipul de semnal de fine de tren, conform descrierii de la punctele 4.2.2.1.3.2 și 4.2.2.1.3.3 din anexa I, până la 1 ianuarie 2016 cel târziu, cu condiția ca acestea să nu fi fost deja notificate în temeiul Deciziilor 2006/920/CE, 2008/231/CE, 2011/314/UE sau al prezentei decizii. Articolul 3d Implementare (1) Pașii care trebuie urmați pentru implementarea unui subsistem interoperabil de exploatare și gestionarea traficului sunt prevăzuți în secțiunea 7 din anexa I. (2) Statele membre întocmesc un plan național de implementare în care descriu acțiunile pe care intenționează să le întreprindă pentru a se conforma prezentei decizii, în conformitate cu secțiunea 7 din anexa I. Statele membre notifică planurile lor naționale de implementare Comisiei, până cel târziu la data de 1 iulie 2017. Statele membre notifică, de asemenea, posibilele actualizări ale acestor planuri naționale de implementare. (3) Comisia publică pe site-ul său web planurile naționale de implementare, precum și eventualele revizuiri ulterioare notificate și informează statele membre cu privire la acestea prin intermediul comitetului menționat în Directiva 2008/57/CE. (4) Statele membre care și-au transmis deja planul de implementare actualizat nu trebuie să îl retransmită. (5) Decizia 2006/920/CE a Comisiei din 11 august 2006 privind specificația tehnică de interoperabilitate referitoare la subsistemul «Operarea și gestionarea traficului» al sistemului feroviar transeuropean convențional (JO L 359, 18.12.2006, p. 1).”"